BAHAY SA BUKID NI SAGAR 12:53 A.M.
"Ang Punong Patnugot ng Samachar na si Sagar Varma Avudhuri…"
Tang ina!
"Natagpuang patay sa bahay niya sa bukid ang drayber ng truck na si…
Koti."
Tang ina!
NOBYEMBRE 12, 2022, 9:15 A.M. TANGGAPAN NG IMBESTIGASYON NG KRIMEN
Hello, Ma. Uminom ka na ba ng gamot?
-Hindi pa, Kranthi. -Uminom ka na, Ma. Tanghali na.
-Inumin mo na 'yon. -Sige.
-Mawalang-galang na po. -Tatawagan kita.
Pasok.
-Ano'ng balita, Ranga? -Ma'am, ito si Aarif.
Kasama ang pangalan niya sa mga nagbebenta ng paltik sa Vizag.
Labinlimang taon na siyang nagbebenta.
Hindi gano'n, Ma'am.
Ginawa ko 'yon nang 2 o 3 taon lang. Nakulong ako nang 2 taon.
Kaya tumigil na 'ko sa pagbebenta ng baril.
Lumipat ako sa Marripadu at nagbukas ng hardware store.
Paano n'yo nakukuha ang mga ganitong baril?
Galing sa Orissa, Ma'am.
Minsan galing sa Uttar Pradesh at Bihar.
Paano? Personal n'yo bang kinukuha?
-Hindi. Mahirap 'yon. -Kung gano'n, paano?
Kumukuha kami ng mga drayber ng truck.
Drayber ng truck?
Kung saan-saan sila pumupunta nang may mabigat na kargada.
Bukod pa ro'n, mahirap sila at nangangailangan ng pera.
Bibigyan ko sila ng paunang bayad at kukuha ako ng mga baril.
Kailangan ko ng detalyadong listahan ng mga drayber ng truck.
IBA'T IBANG LOKASYON 10:13 A.M.
Heto, 'tol.
PULISYA
-Ikaw ba si Delhi Babu? -Opo.
Narito ba si Koti?
-Ikaw ba si Hari Prasad? -Opo.
-Narito ba si Suribabu? -Ako 'yon.
Naghihintay sa kotse ang DCP. Tara.
Tara na!
Halika. Tara na.
Ma'am, dinala si Koti sa himpilan ng Mankapuram.
-Ito ang asawa ni Koti. -Sige.
Sabihin mo kung ba't naaresto ang asawa mo.
May nabangga siyang kotse pauwi pagkatapos mag-deliver.
Buong gabi siya sa himpilan ng pulisya.
Tinawagan niya pa 'ko pagkaalis niya sa himpilan.
Nagpiyansa raw ang abogado niya at pauwi na siya.
Pero di pa rin siya umuuwi.
Nagtanong ka ba sa himpilan?
Hindi, Ma'am.
Bakit hindi?
Minsan, ilang araw siyang hindi umuuwi kapag kasama niya ang mga kaibigan niya.
Akala ko gano'n lang ngayon.
Saan niya itinatabi ang mga baril na galing sa Uttar Pradesh at Bihar?
Di ko naiintindihan ang sinasabi n'yo.
Maghahalughog kami sa inyo.
BAHAY NI KOTI 10:48 A.M.
Anong oras ka niya tinawagan no'n?
Bandang alas-onse o alas-dose siguro.
Tiningnan ko na lahat.
-Wala akong nahanap. -Sige.
Tara na.
-Kailan uuwi ang asawa ko? -Malapit na.
Kung umuwi siya, sabihan mo ang tanggapan ng DCP.
-Ranga. -Ma'am.
Naghinala ako no'ng nakita ko ang mga suot niyang alahas.
Napansin mo ba ang mga gamit doon?
iPhone, iPad, air con.
English ang mga textbook ng mga bata.
Sa kita niya bilang drayber ng truck,
-hindi niya kakayanin ang mga 'yon, di ba? -Opo.
Siguradong sangkot siya sa bentahan ng baril.
-May nabanggit na aksidente kanina, di ba? -Opo.
-Alamin mo 'yon. -Sige po.
APARTMENT NI SAGAR 11:02 A.M.
Sagar!
Ano 'yon, Priya?
Nasaan na 'yong suot mo kahapon?
Tinatanong kita! Nasaan na 'yon?
Hindi ko makita 'yong suot mong track pants at t-shirt kagabi.
-Sagar! -Papunta na 'ko riyan, Priya.
Bakit, Priya?
Paano napunta rito ang shirt na 'to?
Iniwan ko 'to para sa 'yo sa bahay sa bukid.
Pumunta ka ba sa bahay sa bukid kagabi?
Kinakausap kita! Sumagot ka naman.
Itong shirt…
Priya!
-Priya, ano'ng nangyari? -Halika!
-Halika. -Ano'ng nangyari?
Ano'ng nangyari, Priya?
Damhin mo.
Naramdaman mo ba?
Ang lakas ng sipa niya.
Siguradong lalaki siya.
Sinasabi mo bang di malakas sumipa kapag babae?
Hoy! Lipas na ang gano'ng panahon.
Mas malakas nang sumipa ngayon ang babae kaysa sa lalaki.
Sige. Gaya ng sinabi mo.
Kung babae ang baby, ako'ng magpapangalan. Kung lalaki, ikaw ang magpapangalan. Okey?
-Sige. -Hello.
Sir, papunta na ang ministro.
-Sige, papunta na 'ko. -Okey, Sir.
Priya, papunta na ang ministro.
-Sige. -Okey? Aalis na 'ko.
Mamaya na lang. Maganda sanang kasama kita.
-Gusto ko rin. -Sa susunod.
-Mag-ingat ka. Bye. -Mag-enjoy ka.
Sinulatan kami ng manonood na si Yogesh 10 araw na ang nakalipas.
Hindi lugar na minumulto ang tampok ngayon.
Sasakyan ito. Isang ambulansiya.
Ginamit 'to sa mga VR hospital hanggang tatlong buwan na ang nakalipas.
Ang kuwento nito…
-Kamakshi! -Ma'am…
Sinabihan na kitang wag panoorin 'yan, di ba?
Nadamay na pati si Anjali.
-Patayin mo na 'yan. -Pakiusap po. Limang minuto na lang po.
Ano ba'ng maganda riyan?
Puro kalokohang multo at kaluluwa.
Hindi po 'to kalokohan.
Kung may lugar na minumulto, mag-isa siyang pumupunta ro'n
at kinukumpirma niya kung totoo 'yon, saka lang siya gumagawa ng episode.
Kaya po 'to sikat na sikat.
May multo kahit do'n sa Kuweba ng Kakinada sa 'min.
-Pumunta siya ro'n nang mag-isa… -Tama na!
Maglaba ka na.
Anju, gawin mo na'ng homework mo.
-Mama, ayaw ko pa! -Sige na!
Hi, Ashwin. Kumusta?
Priya, nagkasunog sa ospital.
Ano?
Putragis! Kasalanan ko 'to, Priya.
Pinlano ko 'yong sunog para makakuha ng pera sa insurance.
Ano'ng problema mo?
-Pero, Priya… -May nasaktan ba?
May 4 na batang namatay sa children's ward.
Hindi ko alam naro'n sila.
Hindi ko na alam ang gagawin ko ngayon.
Ashwin, ano ba 'to?
Sino'ng gagawa ng ganito para sa insurance?
Ano'ng pumasok sa isip mo?
Malapit na ang bayaran ng mortgage. Wala na 'kong ibang paraan.
Putragis. Nagkamali ako.
Masisira ang buhay ko kung mabuking 'to.
Priya, tulungan mo 'ko.
Sige, ganito. Titingnan ko kung may magagawa ako.
APAT NA SUNUD-SUNOD NA ARAW NA UMUULAN
Malakas ang ulan at hangin sa lahat ng lugar.
Nagsisimula na ang eleksiyon ng kapulungan ng Himachal Pradesh.
Huwag kang mag-alala. Aasikasuhin ko 'to.
Hindi pa 'to ibinabalita ng media.
Kilala ko ang mga managing director.
Puwede nating subukang kausapin sila para maagapan 'to.
-Huwag kang mag-alala. -Sige, Priya. Salamat.
Hindi. Makinig ka.
Maghanda kang maglabas ng malaking halaga.
Gagastusan mo lang talaga 'to.
Alam mo naman ang kalakaran, di ba?
-Wala kang magagawa nang walang pera. -Ako'ng bahala.
Kakausapin ko na ang manager ko.
Salamat, Priya.
-Sige. Tatawagan na lang kita ulit. -Okey.
Inalam ko 'yong aksidenteng kinasangkutan ni Koti.
Nagkataon lang siguro na kotse ni Sagar ang nabangga niya.
-Ano? -Gano'n nga po.
Nangyari 'yon sa Beach Road malapit sa Dum Dum Dhaba.
Walang taong nasaktan. Pero may namatay raw na aso.
Anong himpilan 'yong nabanggit ng asawa ni Koti?
Mankapuram po.
-Sino ang SI roon? -Si SI Ajay Ghosh po, Ma'am.
-Kilala mo siya? -Di masyado. Mahirap siyang katrabaho.
Ilang beses ko siyang nakita sa club.
Malalasing siya at ipagyayabang niya na Commissioner ang lolo niya.
-Kailangan ko siyang makausap. -Sige po.
At Ranga…
-May isa pa 'kong ipapasiyasat. -Sige po.
Hoy!
HIMPILAN NG PULISYA NG MANKAPURAM 2:10 P.M.
Hoy, Suri!
-Sir… -Hoy!
Tawagin mo 'yong drayber.
Sige po.
Magandang umaga po.
-Nasaan si Ajay Ghosh? -Nasa loob siya.
Ajay Ghosh.
Ma'am!
Magandang umaga po.
Malala po ang sipon ko ngayon.
Dahil nagbago ang panahon.
Ba't kayo nagawi rito?
Nagbaril sa sarili ang taong 'to gamit ang paltik.
May nagbebenta ng baril na nagbigay ng pangalan ng ilang drayber ng truck.
Natanong na namin lahat.
Maliban sa isang tao.
Si Koti.
Nalaman naming inaresto mo siya kaugnay ng pagbangga sa kotse
ng mamamahayag na si Sagar.
Nasaan siya?
Pinauwi namin siya, Ma'am.
Pinauwi n'yo siya?
Opo, Ma'am.
Ibig kong sabihin, nagpiyansa ang abogado niya.
Malinis siya, Ma'am.
Hindi siya lasing noong nagmamaneho siya.
Nabangga siya dahil sa lumipad na diyaryo.
Heto ang blotter.
Sulat ng reklamo.
Kasunduan sa piyansa.
Pero hindi pa raw siya umuuwi sabi ng asawa niya.
Saan siya pumunta?
Paano ko naman po malalaman
kung umuwi siya sa asawa niya o sa kabit niya?
Pinatawag n'yo raw ako?
Oo. Kargahan mo ng diesel ang kotse. Sige na.
Kaka-full tank ko lang do'n kahapon. Ubos na po kaagad?
Gusto mo ng paliwanag?
Narito si Ma'am.
-Sige na. -Sige po.
Pasensiya na po.
Nagkita ba kayo ni Sagar kahapon?
Hindi kahapon. Noong isang araw kami nagkita.
Buong araw ako rito kahapon.
Lumala ang sipon ko kaya maaga akong umuwi.
Masakit din ang ulo ko.
Bakit ka pinadalhan ni Sagar ng 100,000?
-Ano? -Ba't ka niya pinadalhan ng pera?
Anong 100,000? Ano'ng sinasabi n'yo?
Kilala mo ba kung sino ang kausap mo? Sabihin mo ang totoo.
Ba't n'yo 'ko pinupuntirya, Ma'am?
Alam n'yo namang maliit ang suweldo ng mga pulis.
Marami akong problema sa bahay. Misis ko, buong linggo na 'kong binubungangaan.
Para magpadala ng pera sa nanay niya.
Tapos nagkakilala kami ni Sir Sagar.
Nanghiram ako sa kaniya kaagad.
Babayaran ko rin siya.
-Di naman krimen ang pangungutang, di ba? -Nasaan na ang nakabanggang truck?
IMPOUND NG PULISYA NG MANKAPURAM 2:23 P.M.
Ito 'yong truck.
Natakpan ng diyaryo ang windshield kaya nabangga 'yong drayber.
Ano ba'ng mga diyaryong 'to, Ranga? Tingnan mo nga.
Sige po.
Ako mismo ang nag-iinspeksiyon sa lahat ng sasakyang dinadala sa impound.
Pinatingin ko 'to kahapon sa tao ko.
Walang baril o kahit ano.
-May nakita ka ba? -Kung saan-saan na 'ko naghanap pero wala.
Gaya ng sinabi ko, wala kayong makikita rito.
Ma'am?
Ba't di nakagitna 'yong sulat?
Hindi ko po naiintindihan.
'Yong "diesel."
Nasa gitna kadalasan ang sulat.
Para sa mga nagpipinta at artist,
nakaugalian na nila 'yon.
Gano'n sila. Tingnan mo 'to.
Hindi nakasentro ang mga letra.
Tingnan mo. Mas maliit ang space dito.
Pero sa bahaging 'to, mas malaki.
Hanggang dito lang ang orihinal na tangke.
Pero may nagdugtong dito.
Parang pekeng dugtong para sa sikretong lalagyan. Tingnan mo.
Bumukas ka.
Lagot!
Hala! Pulis!
Buksan mo.
Puro paltik na baril.
-Ebidensiya na sa kaso ang mga baril. -Okey, Ma'am.
-Kukunin namin ang mga 'to. -Sige po.
-Tatawagan kita kung kailangan. -Sige.
-Ranga, kailangan nating mahanap si Koti. -Okey, Ma'am.
Gaya ng hinala natin, Ranga, nagpupuslit ng mga baril si Koti.
Nabangga niya ang kotse ni Sagar.
At bigla na lang
nawala si Koti.
Hindi rin tayo puwedeng magtiwala kay Ghosh.
Ihinto mo ang sasakyan.
Ibaba mo ang bintana.
Saang zone ang traffic signal na 'yan?
Mankapuram West Zone po.
Nakatutok sa himpilang 'yon ang isa sa mga CCTV.
Titingnan ko ang footage.
Sige, Ma'am.
Okey, tara na.
Shyam… Nasaan si Amrutha?
PALIMBAGAN NG SAMACHAR 3:08 P.M.
Wala siya rito. Di rin siya sumasagot.
-Talaga? -Opo.
-Sino 'yang mga bata? -Anak ng mga empleyado.
Dalhin mo sila sa opisina. Parating na ang ministro.
-Kilos na. -Sige po.
Ravi, dalhin mo ang mga bata sa opisina sa taas.
Busy sa ngayon ang tinawagan mong numero. Manatili sa linya o…
-Sir, narito na po ang ministro. -Okey.
Putragis!
Halikayo. Bilisan natin. Dito muna kayo, ha?
-Bawal mag-ingay. -Okey.
Susunduin kayo pagkatapos ng event.
-Okey ba? -Okey.
Magpapadala ako ng ice cream at tsokolate.
Okey po.
INAGURASYON NG PALIMBAGAN NG SAMACHAR
PINASINAYAHAN NI G. CHAKRAVARTHY
-Good luck, Sagar! -Salamat, Sir. Welcome.
Maganda ito.
Dito pala itinatakda ang kapalaran namin.
-Dumalo tayo sa puja. -Makinig ka…
Mas masahol ka pa kaysa sa mga politiko natin.
Bakit naman, Sir?
Mga limang taon muna bago kami lumipat ng partido.
Pero lumilipat ka ng diyaryo kada 2 taon.
Sir naman.
Kahit nasaan pa 'ko, susuportahan ko kayo.
Tama. Kaya gaya ng dati,
sumulat ka ng magagandang artikulo tungkol sa 'kin para manalo ulit ako.
Makikinabang tayo pareho ro'n.
Tututulan daw ni Rajiv ang espesyal na halalan ng Satyapatnam.
Aba! Paano mo nalaman ang tungkol do'n?
Baka kahit si Rajiv di pa alam 'yon. Kaninang umaga lang 'yon.
Di pangkaraniwang tao kayong mga mamamahayag.
Sagar, ang gusto kong sabihin,
alam mo kung gaano kahalaga para sa 'kin ang mga botante ro'n dahil…
mula no'ng itinatag ng lolo ko ang partido,
di pa kami natalo ro'n kahit isang beses.
Pero hindi maganda ang kutob ko ngayon.
Baka tumutol mula sa oposisyon si Propesor Vijay Kumar.
Alam ko! 'Yong mga taong nagtuturo sa eskuwelahan,
mga abogado at doktor… Ba't ba sila pumapasok sa politika?
Ganito.
Bantayan mo nang mabuti ang propesor na 'yon.
Bahala ka kung mag-iimbento ka ng istorya
o sasabihin mong nangangaliwa siya. Gumawa ka ng paraan.
Dapat tayong manalo sa pagkakataong 'to.
Ako'ng bahala, sir. Huwag kayong mag-alala.
Salamat naman! Nakakatuwa 'yang marinig!
Kapag walang pamamahayag, walang pag-asa kaming mga politiko.
Mag-asawa ang pamamahayag at politika.
Magkaaway man tayo o magkabati, dapat tayong magkaisa.
Ano'ng problema, sir?
Ano 'yon, sir?
-Darshan, kumuha ka ng supot. Dali. -Sige po.
-Sagar? -Bakit?
-Ayos lang ba lahat? -Oo. Ayos lang. Okey lang.
Dalhin mo sa opisina ko sa itaas, ha?
SAMACHAR DAILY SALAAM
Ano'ng gagawin natin?
-Shyam. -Sir?
Walang laman ang ilang column sa sample na layout!
Itong nasa unang pahina. Itong gitnang column sa ikatlong pahina.
At ang mga column na 'to sa ikaanim at ikapitong pahina. Bakit?
Pinaiwang blangko ni Sagar ang mga 'yon. Hindi ko alam kung bakit.
Puwede bang pumasok?
Oo, Sir Chandramurthy. Pasok ka.
Sa layout na 'to, may pitong parte na walang laman.
Inutos mo raw 'to.
-Puwede ko bang malaman kung bakit? -Oo.
Binili ng Prajavakku Party ang mga slot.
Binili?
Alam mo...
Tatlumpung taon ka na sa industriya. Di mo pa 'to naiintindihan?
Pasensiya na. Hindi talaga.
Gaya kung paano hinahati ang lupa para ibenta,
nagbebenta na tayo ng artikulo?
Oo. Nagbebenta na tayo.
Parang real estate ang diyaryo, okey?
May presyo ang bawat pulgada. Parang lote ang bawat artikulo.
Magkaiba ang presyo sa harap at likod. Malinaw ba?
Hindi 'to real estate. Bayarang media ang tawag dito.
Sa madaling salita, pagpuputa 'to. Pagbebenta ng laman para sa pera.
At prinsipyo't paninindigan ang ibinebenta natin.
-Walang ipinagkaiba. -Ang bunganga mo, ha?
Negosyo 'to, hindi NGO.
Unang araw pa lang, dapat nang isipin ang kita.
Kung aalalahanin natin ang prinsipyo't paninindigan,
walang susuwelduhin ang 400 empleyado natin at tayong dalawa.
Malinaw na ba?
Naniwala akong kabataan ang babago sa bansa.
Sumali ako rito dahil sa paniniwalang 'yon.
Pero ang paraan mo ng pamamalakad sa diyaryong 'to…
Ako ang Punong Patnugot dito, ha?
Patatakbuhin ko 'to kung paano ko gusto.
Sundin mo lang ang mga utos ko.
Hindi ko 'yon magagawa.
Aba, umalis ka na. Di kita kailangan. Tanggal ka na. Salamat.
Hindi na 'to bago sa 'kin.
Siyam na diyaryo na ang nalipatan ko.
Lumabas ka na sa opisina ko.
-Monish, ano'ng ginawa mo? -Camera.
-Ikaw ba, Sanvi? -Isda.
Four cups.
-Ano'ng ginawa mo? -Eroplano.
"Horoscope.
Gemini.
Masakit na masakit ang mararanasan mo ngayong araw.
Mamamatay ang baby mo...
sa sinapupunan ng ina niya."
Priya!
APARTMENT NI SAGAR 3:53 P.M.
-Sir, ako 'to, si Kamakshi. -Priya!
Kamakshi, ano'ng nangyari? Nasaan si Priya?
Sir, may tumagas na tubig-ulan sa bahay.
Habang pababa ng hagdan,
nadulas si Ma'am at bumagsak siya sa babasaging mesa.
Ano? Putragis! Punyeta!
Ang daming dugo.
Sumasakit din ang tiyan niya. Natatakot po ako.
Kamakshi, huwag kang magpasindak. Makinig ka sa 'kin.
SWASTH CARE HOSPITAL 4:18 P.M.
-Mawalang-galang na. Room 315? -Diretso tapos kaliwa.
Kaliwa?
-Amrutha? -Sagar…
Dok.
-Kumusta si Priya? -Nag-alala rin ako sa dami ng dugo.
Pero ayos na. Nadulas siya at bumagsak sa babasaging mesa.
Nahiwa siya sa binti.
Ligtas ang bata. Ginawa namin ang lahat ng test.
Makakalabas din siya agad. Wag kang mag-alala.
Salamat.
-Puwede ko siyang puntahan? -Inoobserbahan pa siya.
-Maghintay ka muna. -Sige.
Amrutha.
Amrutha!
Amrutha.
Sagar?
-Sagar! -Dahan-dahan!
Amrutha, humiga ka.
Huwag kang bumangon.
Amrutha, paano mo natamo 'yan? Ano'ng nangyari?
-Sagar… -Amrutha!
Ano'ng nangyari?
Sagar…
Patawad, Sagar. Hindi ko siya nailigtas.
Ha?
Ano'ng sinasabi mo?
Ang baby natin.
Anong baby, Amrutha?
Ang baby natin.
Ang baby natin, Sagar.
Buntis ako.
Ha?
Ang baby natin…
Ang pagsasalin ng subtitle ay ginawa ni Maui Felix
Mapanlikhang Superbisor Maribeth Pierce